**IZVAJALCEM ZDRAVSTVENIH STORITEV,**

**DOBAVITELJEM MP,**

**OBMOČNIM ENOTAM ZZZS**

**0072-31/2024-DI/1**

**12. oktober 2024**

**ZADEVA: Okrožnica MP št. 4/2024 – začetek uporabe 1. 12. 2024**

Na podlagi Sprememb in dopolnitev Pravil obveznega zdravstvenega zavarovanja (v nadaljevanju: novela Pravil) in Sklepa o spremembah in dopolnitvah Sklepa o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja (v nadaljevanju: novela Sklepa o ZS) se s 1. 12. 2024 uveljavijo naslednje spremembe pri predpisovanju in izdaji medicinskih pripomočkov (v nadaljevanju MP):

* izdaja artiklov, ki jih je določil Zavod ob predpisu nekaterih vrst MP pri sladkorni bolezni in MP za zaščito ustne sluznice,
* akumulatorji za vozičke na elektromotorni pogon in električni skuter se ne predpisujejo več na naročilnico,
* ponovne izdaje brez naročilnice – dodane nove vrste MP,
* pri otroških plenicah ni več pogoja glede telesne teže in dodana nova vrsta pri otroških plenicah,
* ni več starostne omejitve pri čevljih po Schejnu.

**1. IZVAJALCEM ZDRAVSTVENIH STORITEV**

**1.1. Predpisovanje MP, pri katerih se izdajajo artikli, ki jih je določil Zavod**

Najpomembnejša novost, ki pomeni spremembo pri zagotavljanju pravic zavarovanih oseb do MP, je, da ima zavarovana oseba v okviru vrste MP pravico do artikla z določeno življenjsko dobo (enako tudi za artikle, za katere je določen čas uporabe), če je artikel določen.

Zdravnik določi ob predpisu določene vrste MP tudi obdobje, za katero zavarovana oseba lahko prejema artikle z določeno življenjsko dobo. Za artikle, za katere je določena življenjska doba do vključno 90 dni, lahko zavarovana oseba prejme količino, ki zadostuje za 90 dni, za vse druge pa en kos. Če je življenjska doba artikla daljša od 90 dni, lahko prejme samo en kos. Zdravstvena stanja in drugi pogoji predpisovanja za nove vrste MP, ki se začnejo uporabljati od 1. 12. 2024 dalje, so v Prilogi 1 te okrožnice.

Vrste MP, ki se izdajajo na nivoju artikla, se predpisujejo tako, da se izbere:

* Naročilnico za medicinski pripomoček, oznaka v sistemu on-line je 8 – NAR1 (naročilnica za MP - izdaja artiklov, predpis ene vrste MP),
* Količina je **vedno** 1,
* Obdobje predpisa je trimesečno obdobje, to je 90, 180, 270 ali 360 dni,
* Vpišejo se lahko tudi Opombe (morebitne posebnosti, ki bi jih naj upošteval dobavitelj pri izdaji artiklov zaradi zdravstvenega stanja zavarovane osebe).

V primeru, da je obdobje predpisa 90 dni, je zavarovani osebi zagotovljen en prejem MP. V primeru, da je obdobje predpisa 180, 270 ali 360, ima zavarovana oseba, sorazmerno z obdobjem, na razpolago dva, tri ali štiri prejeme MP.

Zdravnik pri predpisu upošteva podatek o predhodno prejetih vrstah MP. Naročilnica – izdaja artiklov se lahko izda največ 30 dni pred iztekom dobe trajanja predhodno prejetih MP. Če se pri zavarovani osebi zdravstveno stanje in drugi pogoji v obdobju veljavnosti naročilnice – izdaja artiklov spremenijo, lahko zdravnik izda novo naročilnico za drugo vrsto MP, upoštevaje predhodno prejete MP in zdravstveno stanje ter druge pogoje zavarovane osebe. Naročilnico – izdaja artiklov se lahko prekine, če je treba zamenjati dobavitelja ali zaradi drugih razlogov, ki so posledica osebnih okoliščin zavarovane osebe. Ob uspešnem zapisu bo sistem on-line vrnil *On-line številko naročilnice* in *Datum možnega prejema* ali napako v primeru neuspešnega zapisa.

Dobavitelji bodo lahko **tudi na obnovljive naročilnice in na enkratne naročilnice, izdane pred 1. 12. 2024, izdajali MP na ravni artiklov, in zato ni treba izdajati novih naročilnic**. Informacijski sistem bo naročilnice, izdane do 1. 12. 2024, kazal kot odprte in v celoti upošteval njihovo veljavnost.

**1.2. Vpogled v podatke o prejetih artiklih**

Dobavitelj bo zavarovani osebi izdal posamezni artikel ali sistem artiklov. Sistem artiklov pomeni, da je bilo hkrati izdanih več artiklov npr. senzor, oddajnik in sprejemnik (možne tudi kombinacije samo senzorja in sprejemnika) ali infuzijski seti in rezervoarji ali pri MP za zaščito ustne sluznice pršilo, ustna voda, gel in pastile (možne tudi kombinacije samo dveh ali treh navedenih artiklov).

**Podatki o artiklih in sistemih artiklov v okviru določenih vrst MP vključno z življenjsko dobo oz. časom uporabe so razvidni iz Seznama MP s šifrantom in ostalimi podatki, vendar na posebnih ločenih zavihkih.** [Seznami in zbirke za medicinske pripomočke - Portal za izvajalce (zzzs.si)](https://partner.zzzs.si/medicinski-pripomocki/predpisovanje/seznami-in-zbirke-za-medicinske-pripomocke/)

Informacijski sistem Zavoda bo pri prikazu podatkov o prejetih MP in dobah trajanja novih vrst:

* potrošnih materialov za inzulinske črpalke in
* sistemov za merjenje glukoze v medceličnini

upošteval tudi dobe trajanja vrst MP predhodno prejetih vrst ter odprte naročilnice, ki so predpisane pred 1. 12. 2024 in artikli, izdani po tem datumu.

**1. 12. 2024 je mejni datum za predpisovanje in izdajo vrst MP na ravni artiklov:**

|  |  |  |  |
| --- | --- | --- | --- |
| **ŠIFRA MP** | **NAZIV VRSTE MP** | **Datum konca predpisovanja MP** | **Datum konca izdaje MP** |
| 1255 | INZULINSKA ČRPALKA S SISTEMOM ZAPRTE ZANKE |  |  |
| 1252 | INZULINSKA ČRPALKA |  |  |
| 1256 | SISTEM ZA MERJENJE GLUKOZE V MEDCELIČNINI |  |  |
| 1257 | SISTEM ZA MERJENJE GLUKOZE V MEDCELIČNINI – zahtevni |  |  |
| 1258 | POTROŠNI MATERIAL ZA INZULINSKO ČRPALKO |  |  |
| 1243 | SET ZA INZULINSKO ČRPALKO | 30.11.2024 | 31.12.2025 |
| 1244 | AMPULA ZA INZULINSKO ČRPALKO | 30.11.2024 | 31.12.2025 |
| 1247 | SENZOR ZA KONTINUIRANO MERJENJE GLUKOZE V MEDCELIČNINI | 30.11.2024 | 31.12.2025 |
| 1248 | ODDAJNIK ZA KONTINUIRANO MERJENJE GLUKOZE V MEDCELIČNINI | 30.11.2024 | 31.12.2024 |
| 1249 | SPREJEMNIK REZULTATOV KONTINUIRANEGA MERJENJA GLUKOZE V MEDCELIČNINI | 30.11.2024 | 31.12.2024 |
| 1253 | SENZOR ZA SPREMLJANJE GLUKOZE V MEDCELIČNINI | 30.11.2024 | 31.12.2025 |
| 1254 | ČITALNIK ZA SPREMLJANJE GLUKOZE V MEDCELIČNINI | 30.11.2024 | 31.12.2024 |
| 1804 | MEDICINSKI PRIPOMOČEK ZA ZAŠČITO USTNE SLUZNICE |  |  |

Dopolnjen je vpogled v evidence o prejetih MP, ki jih vodi Zavod. Za MP izdane na ravni:

* artikla bodo poleg obstoječih podatkov prikazani tudi podatki o ZZZS šifri artikla in nazivu artikla ter prejeti količini artiklov.
* sistema artiklov (če bo zavarovana oseba prejela hkrati npr. senzor, sprejemnik in oddajnik ali le 2 izmed navedenih artiklov) bo prikazana ZZZS šifra sistema artiklov, naziv sistema artiklov ter v vseh primerih količina 1, ki zadostuje za najmanj 90 dni.

**1.3. Nova opredelitev pravice do Medicinskega pripomočka za zaščito ustne sluznice**

Do *Medicinskega pripomočka za zaščito ustne sluznice*, šifra 1804, je po novem upravičena zavarovana oseba ob upoštevanju naslednjih pogojev: *»Ob stranskih učinkih sistemskega zdravljenja in pri sistemskih boleznih z direktnim vplivom na suhost ust, če je oseba hudo ogrožena za vnetja in nastanek nekroz v ustni votlini.«.* Predpisovanje se od 1. 12. 2024 izvaja na naročilnico – izdaja artiklov. Medicinske pripomočke za zaščito ustne sluznice lahko izdaja samo osebje s farmacevtsko izobrazbo.

**1.4. Akumulatorji za vozičke na elektromotorni pogon in električni skuter**

Akumulatorji za vozičke na elektromotorni pogon in akumulatorji za električne skuterje se od

1. 12. 2024 več ne predpisujejo na naročilnico za MP. Zagotavljajo se v okviru vzdrževanja električnega vozička ali skuterja v skladu z *Navodilom o zagotavljanju servisiranja medicinskih pripomočkov v breme obveznega zdravstvenega zavarovanja.*

**1.5. Ponovne izdaje brez nove naročilnice – dodane nove vrste MP**

Razširjen je seznam vrst MP, ki se lahko izdajajo v okviru ponovne izdaje. Na naročilnice, izdane od 1. 12. 2024 dalje, se lahko v okviru ponovne izdaje izdaja:

Šest let od prvega prejema na naročilnico:

* Protezo za obraz, nos ali uho,
* Prsne protez in ortopedski nedrček,
* Ščitnik za komolec in koleno,
* Rokavice za poganjanje vozička, usnjene rokavice,
* Zaščitna čelada,
* Bela palica za slepe,
* Posebej izdelani čevlji.

Dve leti dlje kot je doba trajanja:

* Električnega stimulatorja se izdajajo elektrode za FES,
* Govornega procesorja se izdajajo vrvice za polžev vsadek
* Inhalatorja se izdajajo potrošni materiali za inhalator (za ponovno izdajo potrošnih materialov naročilnica ni potrebna, dobavitelj jih izda na podlagi naročilnice za inhalator),
* Slušnega aparata se izdaja ušesni vložek.

V obdobju izposoje:

* Pulznega oksimetra se izdajajo senzorji za pulzni oksimeter,
* Vira kisika (tekoči kisik, koncentrator kisika) se izdajajo katetri za dovajanje kisika (za ponovno izdajo katetrov za odvajanje kisika naročilnica ni potrebna, dobavitelj jih izda na podlagi naročilnice za vir kisika),
* Izkašljevalnika se izdajajo potrošni materiali za izkašljevalnik, glede na predpis potrošnih materialov.

Seznam vrst MP, kjer je možna ponovna izdaja brez ponovno izdane naročilnice od 1. 12. 2024 dalje, je razviden iz Priloge 2 k tej okrožnici.

**1.6. V skupini 11. MP pri inkontinenci in težavah pri odvajanju seča:**

* je iz kriterijev predpisovanja pri MP za srednjo, težko, zelo težko inkontinenco in pri otroških plenicah umaknjen pogoj telesne teže
* v podskupino VI. Otroške plenice je dodana šifra vrste MP 1149 HLAČNA PREDLOGA za težko in zelo težko inkontinenco - obseg pasu 50 - 90 cm, dnevna

**1.7. Ni več starostne omejitve pri čevljih po Schejnu**

Pri MP 0434 in 0435 Ortopedski čevelj po Schejnu (desni in levi) je umaknjena starostna omejitev, pri kateri se ti dve vrsti ortopedskih čevljev lahko predpišeta.

**1.8. Sprememba kontrole na zaposlitev zdravnika v zavrnitveno**

Sistem on-line izvaja kontrolo na zaposlitev zdravnika. Preverja, ali je zdravnik, ki predpisuje naročilnico, zaposlen pri izvajalcu zdravstvenih storitev glede na evidenco RIZDDZ. S 1. 12. 2024 bo kontrola NMTZ014 iz evidenčne spremenjena v zavrnitveno.

1. **DOBAVITELJEM MP – spremembe zaradi izdaje artiklov**
   1. **Spremembe pogodb**

Dobavitelji bodo morali zaradi spodaj navedenih sprememb skleniti aneks. V pošiljko, s katero se bodo dodajali novi artikli (vrsta sezama 1 – Podatki o novih artiklih), se v mesecu pred uveljavitvijo sprememb **obvezno** vnese »Datum veljavnosti seznama« **1. 12. 2024**. Po tem datumu se vnese datum na način, kot je bil v veljavi pred to spremembo (1., 11. ali 21. dan v mesecu).

* + 1. **Spremembe pogodb zaradi izdaj na nivoju artikla z začetkom uporabe 1. 12. 2024**

Vse artikle iz vrst MP, ki se bodo po novem izdajale na nivoju artikla in jih ima dobavitelj trenutno v pogodbi, bo ZZZS zaključil s 30. 11. 2024.

|  |  |
| --- | --- |
| **ŠIFRA VRSTE MP** | **NAZIV VRSTE MP** |
| **zaključek vseh artiklov v pogodbi, navedenih v posamezni vrsti MP, z dnem 30. 11. 2024** | |
| 1243 | SET ZA INZULINSKO ČRPALKO |
| 1244 | AMPULA ZA INZULINSKO ČRPALKO |
| 1247 | SENZOR ZA KONTINUIRANO MERJENJE GLUKOZE V MEDCELIČNINI |
| 1248 | ODDAJNIK ZA KONTINUIRANO MERJENJE GLUKOZE V MEDCELIČNINI |
| 1249 | SPREJEMNIK REZULTATOV KONTINUIRANEGA MERJENJA GLUKOZE V MEDCELIČNINI |
| 1252 | INZULINSKA ČRPALKA |
| 1253 | SENZOR ZA SPREMLJANJE GLUKOZE V MEDCELIČNINI |
| 1254 | ČITALNIK ZA SPREMLJANJE GLUKOZE V MEDCELIČNINI |
| 1255 | INZULINSKA ČRPALKA S SISTEMOM ZAPRTE ZANKE |
| 1804 | GEL ZA ZAŠČITO USTNE SLUZNICE ZA 7 DNI |

Za dodajanje artiklov, ki se bodo po novem izdajali na nivoju artikla, bo od novembra naprej omogočeno posredovanje predlogov za sklenitev aneksa (prijava) z novimi artikli, za katere je vzpostavljen Šifrant artiklov ZZZS. Podatki se posredujejo na način, kot je to opredeljeno v Vsebinskih in tehničnih navodilih za elektronsko izmenjevanje podatkov o MP ([Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/zzzs-api/e-gradiva/podrobnosti/?detail=714F6B0292EB572EC1257D8D002C1984)).

Vrste MP, za katere se bo moral skleniti aneks z datumom začetka uporabe 1. 12. 2024, so:

|  |  |
| --- | --- |
| **ŠIFRA VRSTE MP** | **IZDAJA MP NA NIVOJU ARTIKLA/SISTEMA** |
| **NAZIV VRSTE MP** |
| **Ponovna prijava zaradi predpisa naročilnice pred 1. 12. 2024 in izdajo MP po 1. 12. 2024** | |
| 1243 | SET ZA INZULINSKO ČRPALKO |
| 1244 | AMPULA ZA INZULINSKO ČRPALKO |
| 1247 | SENZOR ZA KONTINUIRANO MERJENJE GLUKOZE V MEDCELIČNINI |
| 1248 | ODDAJNIK ZA KONTINUIRANO MERJENJE GLUKOZE V MEDCELIČNINI |
| 1249 | SPREJEMNIK REZULTATOV KONTINUIRANEGA MERJENJA GLUKOZE V MEDCELIČNINI |
| 1253 | SENZOR ZA SPREMLJANJE GLUKOZE V MEDCELIČNINI |
| 1254 | ČITALNIK ZA SPREMLJANJE GLUKOZE V MEDCELIČNINI |
| **Ponovna prijava zaradi izdaje MP na nivoju artikla** | |
| 1252 | INZULINSKA ČRPALKA |
| 1255 | INZULINSKA ČRPALKA S SISTEMOM ZAPRTE ZANKE |
| 1804 | MEDICINSKI PRIPOMOČEK ZA ZAŠČITO USTNE SLUZNICE |
| **Prijava novih vrst/artiklov MP** | |
| 1256 | SISTEM ZA MERJENJE GLUKOZE V MEDCELIČNINI |
| 1257 | SISTEM ZA MERJENJE GLUKOZE V MEDCELIČNINI - ZAHTEVNI |
| 1258 | POTROŠNI MATERIAL ZA INZULINSKO ČRPALKO |

* + 1. **Zaključevanje vrst/artiklov MP v pogodbi po prenehanju zagotavljanja v breme OZZ**

V primeru sprememb splošnih aktov ZZZS, ki se nanašajo na zagotavljanje pravic do MP, zaradi katerih se določene vrste MP/artikli ne zagotavljajo več v breme obveznega zdravstvenega zavarovanja, ZZZS sistemsko zaključi vrsto MP/artikel na pogodbi. Zaradi možnosti izdaje artiklov po novem, na podlagi predpisanih vrst MP veljavnih pred 1. 12. 2024, bo izdaja artiklov na ta način možna do 31. 12. 2024 oz. v primeru obnovljivih naročilnic do 31. 12. 2025. ZZZS bo zato z 31. 12. 2025 sistemsko zaključil naslednje vrste/artikle MP v pogodbi:

|  |  |
| --- | --- |
| **ŠIFRA VRSTE MP** | **NAZIV VRSTE MP** |
| 1243 | SET ZA INZULINSKO ČRPALKO |
| 1244 | AMPULA ZA INZULINSKO ČRPALKO |
| 1247 | SENZOR ZA KONTINUIRANO MERJENJE GLUKOZE V MEDCELIČNINI |
| 1248 | ODDAJNIK ZA KONTINUIRANO MERJENJE GLUKOZE V MEDCELIČNINI |
| 1249 | SPREJEMNIK REZULTATOV KONTINUIRANEGA MERJENJA GLUKOZE V MEDCELIČNINI |
| 1253 | SENZOR ZA SPREMLJANJE GLUKOZE V MEDCELIČNINI |
| 1254 | ČITALNIK ZA SPREMLJANJE GLUKOZE V MEDCELIČNINI |

* 1. **Izdaja artiklov, ki jih je določil Zavod**

Pri izdaji artiklov dobavitelj upošteva spremembe opisane v točki 1 te okrožnice. Izdajo artiklov na podlagi predpisanih vrst MP, veljavnih do 1. 12. 2024, v sistemu On-line dobavitelj evidentira na ravni artikla ali sistema artiklov, tako v primerih izdanih enkratnih ali obnovljivih naročilnic.

Ko je naročilnica izdana za več kot 90 dni, dobavitelj zavarovano osebo seznani, da bo morala vse predvidene dvige opraviti pri istem dobavitelju, tako kot velja za obnovljivo naročilnico. Pri evidentiranju izdaje artiklov ali sistemov artiklov, na naročilnice izdane do vključno 30. 11. 2024, dobavitelj podatkov na prvotni naročilnici ne spreminja, vnaša podatke samo o izdanih artiklih ali sistemih artiklov, njihove količine in vrednosti.

Natančnejši postopek izdaje artiklov za katere je določena življenjska doba, je določen v Navodilu o izdaji naročilnice za medicinski pripomoček in reverza za MP, ki je priloga te okrožnice.

Dobavitelj mora zagotoviti, da bo število izdanih kosov artiklov z življenjsko dobo krajšo od 90 dni racionalno, prilagojeno potrebam zavarovane osebe skladno z njenim zdravstvenim stanjem.

* + 1. **Evidentiranje izdaje MP na ravni artikla**

V primeru, da bo zavarovana oseba prejela istovrstne artikle (npr. senzorje za merjenje glukoze v medceličnini), bo dobavitelj evidentiral izdajo artikla, ki je bil izdan zavarovani osebi. Izdal bo število kosov znotraj omejitve, ki je vezana na življenjsko dobo posameznega artikla in je opredeljena v šifrantu artiklov. ZZZS šifra artikla vključuje tudi različice artikla. Različice artikla se npr. v primeru potrošnih materialov za inzulinsko črpalko razlikujejo glede na dolžino cevke ali kanile in različnih volumnov rezervoarjev. To je razvidni iz opisa artikla, ki je bil dogovorjen med ZZZS in pooblaščenim predstavnikom proizvajalca v Sloveniji. Dobavitelj v sistem On-line evidentira:

* ZZZS številko artikla,
* Število izdanih kosov artikla (količino), ki mora zadostovati za 90 dni in ne sme biti večja od maksimalno določene v šifrantu artiklov, ki upošteva potrebno količino pripomočkov za posamezno zavarovano osebo glede na življenjsko dobo artikla ter
* ceno artikla, ki ni višja od cenovnega standarda artikla.

Sistem On-line bo dovolil novo izdajo po izteku dobe trajanja predhodno prejetih vrst MP. Upošteval bo nabor artiklov iz pogodbe in šifrant artiklov. V primeru, da za delovanje sistema zavarovana oseba potrebuje več različnih artiklov znotraj vrste MP, je treba izdati in evidentirati sistem artiklov.

* + 1. **Evidentiranje izdaje MP na ravni sistema artiklov**

V primeru, da bo na naročilnico predpisana npr. vrsta 1258 *Potrošni material za inzulinsko črpalko*, bo zavarovana oseba prevzela različne vrste artiklov (npr. sete za inzulinsko črpalko in ampule za inzulinsko črpalko), bo dobavitelj izdajo MP evidentiral na ravni sistema artiklov. Evidentiral bo izdajo ene od vnaprej določenih kombinacij artiklov, ki jih je ZZZS dogovoril s pooblaščenimi predstavniki proizvajalcev v Sloveniji in kot je razvidno iz šifranta sistemov artiklov.

Pri izdaji MP na ravni sistema artiklov mora dobavitelj zagotoviti, da bodo izdani prav vsi artikli, ki so določeni v sistemu artiklov, in to v količini, ki zadostuje za 90 dni, upoštevaje maksimalno dovoljeno število na ravni artikla, ki je del sistema. Lastnosti posameznih artiklov, ki so vključeni v sistem artiklov, najdete v šifrantu artiklov.

Dobavitelj v sistemu On-line evidentira:

* ZZZS številko sistema artiklov,
* Zapiše se vedno količina izdanih artiklov 1, izdati je treba vse artikle, ki so vključeni v posamezni sistem artiklov v količini, ki ni večja od maksimalno določene na ravni artikla in mora zadostovati za 90 dni,
* Vrednost sistema artiklov ne sme biti višja od določene v šifrantu sistemov artiklov.

Sistem On-line bo podatke kontroliral glede na MP, ki so predhodno prejeti na nivoju vrste MP, nabor artiklov iz pogodbe, šifrant artiklov in šifrant sistemov artiklov.

1. **Obračun izdanih artiklov in sistemov artiklov**

Evidentirana in obračunana količina artiklov ne sme biti večja od dejansko izdane. Pri obračunu artiklov in sistema artiklov je treba upoštevati davek na dodano vrednost, ki je določen v šifrantu artiklov in sistemu artiklov.

1. **Drugo**

Spremenjeno in dopolnjeno je:

* Navodilo o izdaji naročilnice za medicinski pripomoček in reverza [Navodila za medicinske pripomočke - Portal za izvajalce (zzzs.si)](https://partner.zzzs.si/medicinski-pripomocki/predpisovanje/navodila-za-medicinske-pripomocke/)
* Navodilo za zajem in posredovanje podatkov predpisanih in izdanih MP v on-line sistem [Navodila za medicinske pripomočke - Portal za izvajalce (zzzs.si)](https://partner.zzzs.si/medicinski-pripomocki/predpisovanje/navodila-za-medicinske-pripomocke/)
* Tehnično navodilo za uporabo sistema on-line zdravstvenega zavarovanja [Navodila za medicinske pripomočke - Portal za izvajalce (zzzs.si)](https://partner.zzzs.si/medicinski-pripomocki/predpisovanje/navodila-za-medicinske-pripomocke/)
* Navodilo o beleženju in obračunavanju zdravstvenih storitev in izdanih materialov [Navodila za medicinske pripomočke - Portal za izvajalce (zzzs.si)](https://partner.zzzs.si/medicinski-pripomocki/predpisovanje/navodila-za-medicinske-pripomocke/)
* Tehnično navodilo za pripravo in elektronsko izmenjevanje podatkov obračuna zdravstvenih storitev in izdanih materialov [Navodila za medicinske pripomočke - Portal za izvajalce (zzzs.si)](https://partner.zzzs.si/medicinski-pripomocki/predpisovanje/navodila-za-medicinske-pripomocke/)
* Vsebinska in tehnična navodila za elektronsko izmenjevanje podatkov o MP [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/zzzs-api/e-gradiva/podrobnosti/?detail=714F6B0292EB572EC1257D8D002C1984)
* Šifranti [Šifranti - Portal za izvajalce (zzzs.si)](https://partner.zzzs.si/sifranti/)
* Seznam MP s šifrantom, zdravstvenimi stanji in drugimi pogoji, pooblastili, postopki in cenami, ki po novem vključuje šifrant artiklov in sistemov artiklov, [Seznami in zbirke za medicinske pripomočke - Portal za izvajalce (zzzs.si)](https://partner.zzzs.si/medicinski-pripomocki/predpisovanje/seznami-in-zbirke-za-medicinske-pripomocke/)

Lepo pozdravljeni,

Pripravili:

Alenka Franko Hren

mag. Alenka Sintič

mag. Ana Vodičar

vodja-direktorica področja I

področje za odločanje o pravicah

in za medicinske pripomočke

Priloge:

* Priloga 1 – Seznam vrst MP z zdravstvenimi stanji in drugimi pogoji – izdaja artiklov
* Priloga 2 – Seznam vrst MP, kjer je možna ponovna izdaja brez ponovno izdane naročilnice